Nobeta Azadîye ke 10 serrî yo Strasbourg de semedê azadîya Rayberê Şarê Kurdî Abdullah Ocalanî yena kerdene hewteyê 485. de ya.
Koma Dostanîya Kurdana ke tede parlamenterê Ewropa estê çalakîye zîyaret kerde.
Parlamenteran pare kerd ke semedê çareserîya haştîyane û demokratîke ya meseleya kurdan ganî Ocalan û tepişteyê sîyasî bêrê veradayene. Parlamenteran îfade kerd ke her war de ganî têkoşînê şarê kurdî û waştişanê çareserîye rê paştî bêra dayene.
Nameyê çalakîkeran ser o Zulfu Bîngolî qisey kerd û kome rê sipas kerd.
Mîyanê Koma Dostanîye de Parlamenterê Avusturya Andreas Schieder, Parlamenterê Baskî Pernando Barrena Arza, Parlamenter Miguel Urban Crespo, Parlamenterê Fransa Françoise Alfonsi estbîyî.
